ქრისტიანული ათეიზმი
ქრისტიანული ათეიზმი — ქრისტიანობის ფორმა, რომელიც უარყოფს ქრისტიანობის თეისტურ წარმოდგენებს, თუმცა მისი რწმენები და პრაქტიკები იესოს ცხოვრებიდან და ახალი აღთქმის სახარებებიდან მომდინარეობს. ქრისტიანული ათეიზმი სხვადასხვა ფორმით არსებობს: ზოგიერთი მოიცავს ეთიკურ სისტემას. ზოგიერი გულისხმობს კულტურულ ქრისტიანობას. ზოგიერთი ქრისტიანი ათეისტი იკავებს თეოლოგიურ პოზიციას, რომლის მიხედვითაც უარყოფილია ტრანსცენდენტული ან ინტერვენციონისტი ღმერთის რწმენა ღმერთის სამყაროში ძიების მიზნით (თომას ჯ. ჯ. ალტიზერი). ზოგიერთს სწამს იესოსი, თუმცა უღმერთო სამყაროში (უილიამ ჰამილტონი). ჰამილტონის ქრისტიანული ათეიზმი იეზუიზმის მსგავსია.